Document ID: 32012R0026

KOMISIJAS ĪSTENOŠANAS REGULA (ES) Nr. 26/2012
(2012. gada 12. janvāris),
ar ko nosaka piešķīruma koeficientu, kurš jāpiemēro importa licenču pieteikumiem, kas iesniegti laikposmā no 2012. gada 1. janvāra līdz 6. janvārim saskaņā ar IV apakškvotu atbilstīgi tarifa kvotai parastajiem kviešiem, izņemot augstas kvalitātes parastos kviešus, kura atvērta ar Regulu (EK) Nr. 1067/2008
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
tā kā:
(1)
Ar Komisijas Regulu (EK) Nr. 1067/2008 (3) tika atvērta ikgadēja importa tarifa kvota 3 112 030 tonnu apmērā parastajiem kviešiem, izņemot augstas kvalitātes parastos kviešus. Šī kvota ir sadalīta četrās apakškvotās.
(2)
Regulas (EK) Nr. 1067/2008 3. panta 1. punktā noteikts, ka laikposmam no 2012. gada 1. janvāra līdz 31. decembrim pieejamais daudzums atbilstīgi IV apakškvotai (kārtas numurs 09.4133) ir 122 790 tonnu.
(3)
No paziņojuma, kas izdarīts saskaņā ar Regulas (EK) Nr. 1067/2008 4. panta 3. punktu, izriet, ka pieteikumi, kas saskaņā ar minētās regulas 4. panta 1. punkta otro daļu iesniegti laikā no 2012. gada 1. janvāra līdz 2012. gada 6. janvārim pulksten 13.00 pēc Briseles laika, attiecas uz daudzumiem, kas pārsniedz pieejamos daudzumus. Tāpēc ir jānosaka, par kādu apjomu importa licences var izdot, nosakot piešķīruma koeficientu, ko piemēro pieprasītajiem daudzumiem.
(4)
Tāpat jāpārtrauc izdot importa licences par kārtējo kvotas periodu saskaņā ar Regulā (EK) Nr. 1067/2008 minēto IV apakškvotu.
(5)
Lai nodrošinātu importa licenču izdošanas procedūras efektīvu pārvaldību, šai regulai jāstājas spēkā nekavējoties pēc tās publicēšanas,
IR PIEŅĒMUSI ŠO REGULU.
1. pants
1. Par visiem atļauju pieteikumiem, kas laikā no 2012. gada 1. janvāra līdz 2012. gada 6. janvārim pulksten 13.00 pēc Briseles laika iesniegti tādu labības daudzumu ievešanai, uz kuriem attiecas Regulas (EK) Nr. 1067/2008 3. panta 1. punktā minētā IV apakškvota, izdod atļauju par pieprasītajiem daudzumiem, piemērojot tiem piešķīruma koeficientu 2,484571 % apmērā.
2. Aptur importa licenču izdošanu par kārtējo kvotas periodu attiecībā uz Regulas (EK) Nr. 1067/2008 3. panta 1. punktā minētās IV apakškvotas daudzumiem, kas pieprasīti no 2012. gada 6. janvāra pulksten 13.00 (Briseles laiks).
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 12. janvārī

Labels: 3
17